Diari Oficial de la Generalitat Valenciana


Sumari del DOGV 4149, del 17-12-2001 (2001/11550)

Informació pública de la proposta de programa per al desenvolupament de l'actuació integrada en sòl urbà per a l'execució del projecte d'urbanització d'un tramo del carrer de Tomás Moro i travessia.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4149

Data del DOGV
:   17-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11391


Organisme emissor
:   Ajuntament d'Ibi

Tipus de document
:   Anunci

Informació pública de la proposta de programa per al desenvolupament de l'actuació integrada en sòl urbà per a l'execució del projecte d'urbanització d'un tramo del carrer de Tomás Moro i travessia. [2001/M11725]
  
En compliment de la resolució del tinent d'alcalde delegat de l'Àrea d'Urbanisme i Obres, de data 15 de novembre de 2001, se sotmet a informació pública la proposta de programa per al desenvolupament de l'actuació integrada en sòl urbà per a l'execució del projecte d'urbanització d'un tram del carrer de Tomás Moro i travessia; el text íntegre d'aquesta és el següent:
  
«Examinada la proposta de programa per al desenvolupament d'actuació integrada en sòl urbà per a l'execució del projecte d'urbanització d'un tram del carrer de Tomás Moro i travessia, d'Ibi, presentada per la mercantil Palau Hermanos, SL, per a la urbanització d'un tram del carrer de Tomás Moro i de tot el carrer de Samaniego, d'acord amb les previsions del PGOU d'Ibi.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en ús de les atribucions delegades per Decret de l'alcaldia de data 13 de juliol de 1999, resolc:
  
Primer
  
Sotmetre a informació pública l'alternativa tècnica de proposta de programa, promogut per Palau Hermanos, SL.
  
Segon
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Aquesta informació pública té caràcter de simultani concurs públic per a la selecció de l'urbanitzador, o es podran presentar alternatives tècniques i al·legacions durant 20 dies, comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el seu domicili fiscal.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i en prestara caució, els anteriors terminis es prorrogaran per 20 dies addicionals; s'anunciarà aquesta pròrroga al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Cinqué
  
L'acte d'obertura de pliques tindrà lloc en la següent data hàbil a la conclusió del termini per a presentar-les.
  
Sisé
  
L'expedient podrà consultar-se en el Departament d'Urbanisme, primera planta, de l'Ajuntament d'Ibi, els dies laborables, de 09.00 a 14.00 hores.
  
Seté
  
Concloses les anteriors operacions i una vegada emés l'oportú informe tècnic, l'ajuntament en ple podrà aprovar un programa definint els seus continguts, per elecció d'una alternativa tècnica i una proposició d'entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de qui haja formulat la proposició juridicoeconòmica i assumit l'alternativa tècnica més adequada per a executar l'actuació.»
  
Cosa que es fa pública als efectes del que disposa l'article 46.3 de la Llei 6/1994, de 15 de novembre, Reguladora de l'Activitat Urbanística.